李煜不朝伐之煜降江南平爲震雷薄矣
作者：崔敦禮
朝代：宋

paragraphs: 震雷薄矣，胡蠅之營。
彌江負淮，隩天險矣。
寧曰我盡臣度，肅恭威靈。
宇宙混同，一方阻。
皇明建靈旗，下巨舳。
震威而懷，靡事戕戮。
王師如翰，至則速。
風漰雷磕，奄其覆。
哀哀逆儔，維喙乞降。
欙車青蓋，朝帝鄉。
妖氛殺翳，旋披攮。
膏痿腥䐿，德澤滂。
凱旋金聲，奏洋洋。
煇燿萬國，俱向方。